Gadenettets udvikling i Silkeborg - WikiSilkeborg\nGadenettets udvikling i Silkeborg\nHistorisk set er Silkeborg en ny by. Den har ikke de krogede gader og gamle huse, som præger så mange andre byer, men er til gengæld, som kun få andre købstæder, anlagt efter en nøje forudbestemt plan, der stadig præger gadernes fordeling i centrum.\n1 1846 - plan for gadernes beliggenhed\n2 Omfattende byplaner\n3 Kun 15 alen brede gader\n4 1848 - flere grunde\n10 1863 - en by på vej til at blive brolagt\n11 Gadenavnsændringer i Alderslyst (Balle Kommune) i 1934\n12 Navneregulering i Silkeborg kommune i 1969\n1846 - plan for gadernes beliggenhed\nSilkeborg Handelsplads blev oprettet i 1846. Kommissionen, der stod bag, mødte op med en udarbejdet plan for gadenettet, der stort set blev fulgt, da byen udstykkede grunde.\nFør handelspladsen blev anlagt, var der kun ringe vejforbindelse til Silkeborg. En sandet vej fra Århus kom ind ved Papirfabrikken, gik langs med den og fortsatte over åen. Et stykke op ad den nuværende Østergade svingede den ned til Langsøen. Derefter fulgte den søen og ved Lunden svingede den op på det flade terræn og fortsatte mod vest.\nDen bedste forbindelse til andre byer var vandvejen til Randers. Men i den byplan, som kommissionen havde udarbejdet, var der projekteret en hovedvej fra Århus til Ringkøbing over Gjellerup, der skulle være byens hovedgade.\nSilkeborgs hovedgader, de nuværende Østergade og Vestergade, blev anlagt af staten, og begge gader fik derfor brolægning.\nFør handelspladsen blev anlagt var der udarbejdet et par byplaner, blandt andet en ret omfattende plan med 200 grunde og med byens centrum, Torvet, placeret længere mod vest, end det ligger i dag. Det blev en plan udarbejdet af major Schlegel, der kom til at danne grundlaget for den første bebyggelse. Ifølge den var der mere beskedent kun afsat 30 grunde, som var koncentreret om de nuværende Østergade og Vestergade til den nuværende Tværgade.\nFra Østergade var der, af hensyn til forbindelsen med pramfarten og ladepladsen ved Langsø, projekteret en gade, der er et stykke af den nuværende Godthåbsvej. Fra Torvet var sat vej af til Marienlund, det blev senere til Fredensgade, i nybyggertiden hed den dog Reberbanen eller Granskoven. Der var også en vej fra Torvet til Silkeborg Hovedgård, ligesom der var før byen blev anlagt. Det blev senere til den nu nedlagte gade, Kirkebakken.\nKun 15 alen brede gader\nTorvet var projekteret mindre end det nuværende, der var afsat plads til rådhus og kirke, blot lige modsat den beliggenhed, vi kender i dag. Gaderne var fastsat til ikke at være over 15 alen brede (9.4 m), og det blev med udviklingen naturligvis alt for smalle hovedgader.\nNår byen i den første nybyggertid kunne vokse betydeligt husmæssigt uden udvidelse af arealet, hang det sammen med, at grundene var afsat så store, at de kunne udstykkes. Grundene var gratis for at opmuntre folk til at bosætte sig.\n1848 - flere grunde\nAllerede i 1848 måtte man dog til at udvide med flere grunde langs Vestergade, og ved samme lejlighed blev der lavet en brandvej fra Torvet til Langsø, den nuværende Rådhusgade og en vej fra Torvet mod Virklund, den nuværende Søndergade, der i den første tid benævntes Lillegade og på de første bykort Themgaden.\nI 1851 var der disponeret over alle de grunde, der var afsat i første omgang. På et udstykningskort, der blev udarbejdet samme år, fremgår det, at nu var også Nygade afsat. Vestergade var forlænget til nuværende Hostrupsgade for grundenes vedkommende, og fortsatte som landevej mod vest.\nMed hensyn til autorisation af gadenavne kom der i 1854-1855 et cirkulære, hvori det hed, at det er kommunerne, der bestemmer gadernes navne i byerne.\nLandevejen til Hammerum herred fik første prioritet i arbejdet med den jyske tværvej fra Århus til Ringkøbing. Den var først helt færdig i 1856.\nI et hyldestdigt til kong Frederik 7., som besøgte Silkeborg i 1858, skrev Jens Christian Hostrup, digterpræsten og Silkeborgs første præst:\n"Vi har en By, en lille en, med Tage lyserøde, vi har een Gade lagt med Sten og fire dejlig bløde."\nLandevejen mellem Viborg og Silkeborg blev anlagt i årene 1855-60. Strækningen Horsens-Silkeborg blev anlagt i perioden 1858-1863.\n1863 - en by på vej til at blive brolagt\nDistriktslæge Christian Fibiger fortæller i sin topografi fra 1863, hvordan gaderne tog sig ud i nybyggertiden:\n"Byens fortouge er efterhånden alle blevet brolagte med fald fra bygningerne…Af gaderne er kun to brolagte…Af brolagte rendestene er efterhånden en stor mængde kommet til syne…og derved en stor del spildevand og urenligheder fra gårde, møddinger og andre samlingssteder skaffet afløb".\nGadenavnsændringer i Alderslyst (Balle Kommune) i 1934\nI 1934 blev der i Alderslyst i Balle Kommune foretaget en omfattende ændring af en række gadenavne.\nNavneregulering i Silkeborg kommune i 1969\nSom optakt til kommunesammenlægningen i 1970 ændredes en lang række gadenavne både i Silkeborg By og i oplandet.\nHentet fra "http://wikisilkeborg.dk/index.php?title=Gadenettets_udvikling_i_Silkeborg&oldid=8741"\nDenne side blev senest ændret 17. august 2011 kl. 13:54.


Største øjeblik som Real Madrid fan - Side 5 - madridista.dk\nStørste øjeblik som Real Madrid fan\n6 måneder 1 uge siden\t#49 af -#7-\nBesvaret af -#7- på emne Største øjeblik som Real Madrid fan\n10 minutters forkælelse fra en sæson, som er den af de største.\nÅh ja. Tiderne hvor Asensio høvlede dem op i hjørnet efter behag, Benzema afdriblede 4 Atletico Madrid spillere i en halv telefonboks, og fucking Nacho af alle mennesker kunne score det mest latterlige mål, jeg kan huske nogensinde at have set fra en centerforsvarer.\nIdag har vi et par brasilianere og en angriber til 450 mio. kroner, som ikke kunne score om de så fik kanoneret bolden direkte ind i ansigtet 2 cm fra mållinjen.\n6 måneder 1 uge siden\t#50 af Elto92\nBesvaret af Elto92 på emne Største øjeblik som Real Madrid fan\nSimpelthen et af de mest gyldne sæsoner for mig. Følelsen af overlegenhed i kampene og man gættede bare på hvornår Ronaldo ville komme på måltavlen. Sæsonen 11/12 var også hjernedød. Vi stjæler Copa fra Barca og havde den vildeste kontramaskine\nFølgende bruger(e) sagde tak: Fondo_Sur, Madridista02\n6 måneder 1 uge siden\t#51 af Madridista02\nBesvaret af Madridista02 på emne Største øjeblik som Real Madrid fan\nElto92 skrev: Simpelthen et af de mest gyldne sæsoner for mig. Følelsen af overlegenhed i kampene og man gættede bare på hvornår Ronaldo ville komme på måltavlen. Sæsonen 11/12 var også hjernedød. Vi stjæler Copa fra Barca og havde den vildeste kontramaskine\nHelt enig. Det var dejlige tider. Især Asensios gennembruds sæson, hold kæft han var sej!\nLige en lille rettelse, men vandt vi ikke Copa del Rey over Barcelona i 10/11 sæsonen? Ronaldos hovedstødsmål - pluds en dejlig Adebayor i feltet :D\n6 måneder 1 uge siden\t#52 af Fondo_Sur\nBesvaret af Fondo_Sur på emne Største øjeblik som Real Madrid fan\nReal Madrid 17/18 er legendarisk.\n6 måneder 1 uge siden\t#53 af BBB\nBesvaret af BBB på emne Største øjeblik som Real Madrid fan\nFondo_Sur skrev: Real Madrid 17/18 er legendarisk.\nDet var vist kun i CL. 17/18 var rimelig ringe i ligaen :-D\n6 måneder 1 uge siden\t#54 af Elto92\nHvad med hvis vi vender den om for sjov og siger, største øjeblik hvor vi blev snydt i en el classico, der må da være ikoniske øjeblikke som skinner igennem hjernebrasken hos jer?\nSkal jeg starte? Hmm..\nSå vil jeg tag Bales hovedstød foran Alba, ren og skær overlegenhed fra vores waliser men dommeren dømte frispark... Latterligt og frustrende\n6 måneder 1 uge siden\t#55 af Lars1991\nBesvaret af Lars1991 på emne Største øjeblik som Real Madrid fan\nUha der er jo mange.. Alves spintur er selvfølgelig ikonisk, men husker også Mascherano som bagerste mand der nedlægger Higuain(tror jeg?) i en friløber og kun får gult. Begge i Champions League mener jeg.\n6 måneder 1 uge siden\t#56 af Ramos4\nBesvaret af Ramos4 på emne Største øjeblik som Real Madrid fan\nBare til info: I de seneste 28 liga-kampe på Camp Nou har vi fået 2 straffespark. 2007 og 1992.\nDet er jo ren Franco.\n6 måneder 1 uge siden\t#57 af BBB\nRonaldo(?) bliver nedlagt af Mascherano(?) og glider ind i Pique(?). Barca får frispark. Higuains(?) mål bliver annulleret.\nSidste redigering: 6 måneder 1 uge siden ved BBB.\n6 måneder 1 uge siden\t#58 af 9eren\nBesvaret af 9eren på emne Største øjeblik som Real Madrid fan\nDer er utallige, også mod andre hold.\nJordi Alba sparker i jorden, ingen spillere omkring Alba overhovedet i 2 meters afstand. Han lader sig falde og får straffe. Messi scorer og kan udbygge pichichi. No wonder that kid scores 50 goals per season!\nMod Real Madrid\nCristiano har friløber mod mål, Pique løber Cristiano ned bagfra i ryggen. Ingen straffe, to minutter efter kommer Barcelona foran.\n6 måneder 1 uge siden\t#59 af Sahinovic\nBesvaret af Sahinovic på emne Største øjeblik som Real Madrid fan\nChampions League semifinale mod FC Barcelona i 2011, Messi tager bolden fra cirka midtercirklen og lige pludseligt står han nede i vores målfelt og prikker den forbi Casillas - der blev vi alle snydt.\nSå er der José Mourinho der snød os for et Champions League trofæ i 2012 mod FC Bayern. Det første opgør blev spillet på Allianz Arena og endte med et 2-1 til tyskerne, og det hele skulle afgøres på Santiago Bernabéu. Efter blot et kvarter var Real Madrid foran med 2-0 og de var flyvende!, tyskerne var groggy og klar til at få historiens største knockout, men José Mourinho ville anderledes. Han havde nemlig sammensat en helt igennem genial spilleplan der gik på, at i stedet for at scorer 5, 6 eller 7 mål mod dem, som der var lagt op til, forsøges der istedet at fedte en sejr hjem og lade modstanderen stille og roligt komme ind i kampen igen. Det var tyskerne glade for, da de nemlig formåede at scorer det ene mål de havde brug for at komme i en forlænget spilletid, og det hele endte så med at det skulle afgøres via en straffesparkskonkurrence. José Mourinho var nede på knæ, igang med at bede de højere magter om en tjeneste, for han havde i den grad fucket op; det hjalp, for her valgte vores general, Sergio Ramos, at vise sit sande jeg, Kaká gjorde det han var bedst til (magen til elendighed), og Cristiano, ja han var uheldig på dagen. Ikke en El Clásico, men stadig værd at tage med.\nSidste redigering: 6 måneder 1 uge siden ved Sahinovic.\n6 måneder 1 uge siden\t#60 af Fondo_Sur\nJa, enig, det var en slåfejl. 17/18 var en forkølet udgave af 16/17.\nSidste redigering: 6 måneder 1 uge siden ved Fondo_Sur.


Du er her: Hjem \_ Hund/Kat \_ Foder \_ Nordic Gold \_ MIMER (Kornfri)\nMimer 3 kg (199,00 DKK)\nMimer 10 kg (549,00 DKK)\nMed alderen ændres din hunds behov. Især kan led og bevægeapparat begynde at drille.\nUniq Nordic Golds Mimer til ældre hunde tager højde for, at din hund har brug for mindre protein og fedt. Det har vi derfor sparet på, og for at skåne fordøjelsen, har vi tilsat Mimer æg, der letter optagelsen af mineraler og vitaminer. For at styrke led og knoglestruktur indeholder Mimer masser af det vigtige og naturlig glucusamin fra skaldyr fra de nordiske kyster og omega-3 fedtsyrer fra krill. Økologiske koldpressede raps- og hampeolier bidrager med omegasyrer og den for hunden så vigtige gammalinolensyre (GLA).\nMed Mimer behøver du således ikke give supplerende olier og næringsstoffer for at holde din hund frisk og rask. Den særlige sammensætning af ingredienser gør, at Mimer også har et lavt men forholdsmæssigt afstemt indhold af calcium og fosfor. Mimer er selvfølgelig fri for korn og gluten.\nMimer er naturligvis velegnet til voksne hunde i alle aldre, der døjer med gener i ledog bevægeapparat som\nGrundet den reducerede mængde af protein og fedt anbefales Uniq Nordic Golds Mimer ligeledes som diætkost til overvægtige hunde.\nHvem er Mimer? Ved roden af livstræet Yggdrasils lå Mimers brønd. Som navnet antyder, var brønden ejet at Mimer, der i nordisk mytologi var den mest forstandige af alle. Vandet var fyldt med klogskab, og hver dag drak Mimer af brøndens vand. I brønden lå også Odins ene øje, som han havde givet i pant for at få visdom.


Opera Opera Opera – Berlin-nyt.dk\n- 13. oktober 2012 - Kirsten Andersen\nNogen kan ikke få nok af det, andre kan ikke fordrage det – eller også er de bare ikke opera-modne endnu….\nHeldigvis er der mennesker, der brænder så meget for opera, at de også har lyst til at formidle det til andre og arrangere ture, hvor der sørges for alt fra hotel, billetbestilling og transport. Det kan hjælpe på vej, hvis man har lyst til opera, men ikke rigtigt ved, hvordan man kommer i gang og hvad det går ud på.\nEn af de personer er Morten Schønberg Sørensen fra Musik og Rejser. Han har lige skrevet til mig, fordi han har nogle nyeoperarejser til Berlin i udbud i det nye år. Den første er 16.-18. februar, hvor Verdis Aida og Traviata er på programmet. Den næste er 16.-18. marts, hvor det er Wagners Lohengrin og Tristan, man kan svælge i. På begge rejser får man et foredrag om operaerne og en byrundtur i tilgift.\nDer er også et rigtig fint tilbud om en tur, hvor man oplever Placido Domingo og Daniel Barenboim sammen i Philharmonie. Det er koncertopførelse af Wagners Parcifal (3. akt) med Domingo i titelrollen. På samme rejse kan man opleve Madame Butterfly i Deutsche oper. Igen er der foredrag og byrundtur – denne gang også til Potsdam. Hotellet er NH Kurfürstendamm – det kan I godt glæde jer til. Der har jeg boet engang – det var tip-top!\nNår opera kombineres med kulturbyen Berlin, så kan det kun blive et godt mix. I får linket til Musik og Rejser her nedenfor, hvor I kan gå ind og kigge nærmere oplysninger og priser på operaturene til Berlin. Under fanen musik kan I også altid finde et link til Musik og Rejsers aktuelle tilbud.


Vejen (PDF) Martin Luther – JESU AFSKEDSTALE 1.DEL JOH 14\nThomas sagde til ham: ”Herre, vi ved ikke, hvor du går hen, hvordan kan vi så kende vejen?” Jesus sagde til ham: ”Jeg er vejen og sandheden og livet.” Joh 14,5-6\nDe kære disciple havde ikke alene hørt, at han ville gå bort og gøre boligerne rede for dem, men at de også selv kendte vejen, hvor han skulle gå, og hvor han skulle bo, og at de også skulle følge efter ham derhen, så han ikke behøvede at sige meget mere om det. Det var jo sagt, for at de så meget mindre skulle være ængstelige og bange over, at han nu måtte forlade dem. Så er det, Thomas begynder at undre sig og synes, det er mærkeligt, når han siger, at de ved, hvor han skal hen, og at de oven i købet kender vejen. Han har da ikke sagt noget til dem om, hvor han skulle hen, eller hvilken vej, han skulle gå.\nHan begynder altså på en grov, kødelig måde at tænke på en landevej, hvor man går eller kører legemligt fra en by til en anden, eller på en vej, man sætter fødderne på. ”Vi ved ikke noget som helst om,” siger de, ”hvilken port du vil bruge til at komme ind eller ud, hvordan skulle vi så kunne kende vejen?” Til disse grove, kødelige tanker svarer Kristus nu: ”Når jeg siger, at I kender vejen, mener jeg, at I kender ham, der er vejen, nemlig mig. I ser mig jo og ved, at jeg er Kristus, jeres Herre og Frelser, og I mine disciple, som så længe har hørt mine prædikener og set mine undergerninger. Når I nu kender mig, kender I vejen og ved alt, hvad I behøver at vide.”\nDette er nu igen noget bemærkelsesværdigt og er netop, hvad evangelisten Johannes altid plejer at skrive om og indskærpe, nemlig at al vor lære og tro skal grunde sig på Kristus og alene dreje sig om denne ene person, så vi lægger al kunnen og visdom til side og ikke ved af andet end den korsfæstede Kristus, som Paulus siger (1 Kor 2,2). For sådan revser han de kloge og spidsfindige hoveder, der mente, at de burde nå meget længere end Paulus med hans enfoldige prædiken om Kristus, og at de var langt klogere, mere lærde og åndelige: ”Hvad skal jeg sige? Jeg har knap været borte fra jer et halvt år, og I er allerede så højlærde, at ingen kan måle sig med jer i visdom og indsigt, mens jeg selv ikke kan regnes for andet end en lærling. Men jeg forlanger heller ikke mere, vil ikke rose mig eller vide af andet end min Kristus.”\nPå den måde har Djævelen altid drevet sit spil, når han møder kloge hoveder, som giver sig i kast med Skriften, vil bevise deres klogskab og formaster sig til at ville forstå og begribe alt efter deres indsigt og opfattelse og giver indtryk af, at de kan gøre det så grundigt, at ingen kan overvinde dem; for de ved jo alting bedre, end man kan fortælle dem. Men de lærer aldrig det, som det egentlig kommer an på; nemlig hvordan de i sandhed skal kende Herren Kristus.\nDerfor vil evangelisten Johannes her som overalt formane alle, der vil være kristne og gå den rette vej, hvordan man skal forholde sig i det, der har med Gud at gøre, så de ved, hvad de skal søge efter, og hvad de skal lære: nemlig at det for Gud er den højeste visdom og kunst over al kunst og visdom, om den så var englenes, at man kender denne Kristus og ved, hvad man har i ham, og hvordan man alene kommer til Faderen ved ham. Det er, hvad sagen drejer sig om i Thomas’ spørgsmål og Herrens svar.\nMen hvor dyb og svær denne lære og kunst er, selv for Herrens disciple, beviser her Thomas og – som vi straks skal høre – Filip, der blandt disciplene alle vegne farer frem i deres uforstand og viser, at de endnu kun forstår lidt eller ingenting af hans tale, selvom de har hørt på Herren Kristus så længe, og også her ved bordet hører, hvordan han fortæller dem om sin Faders hus: at han vil tage derhen og forberede boliger til dem. De lader ham bare sidde der ved bordet og prædike trøstende ord, mens deres tanker flagrer rundt helt andre steder, og de skaber deres egen vej og fjerner Kristus langt fra sig.\nDerfor vender han deres tanker om, dog med blide, venlige ord som en nådig Herre og Mester, der nok kan forstå deres uvidenhed og svaghed og bære over med den. Det eneste, han vil, er simpelthen at knytte og binde dem til sig med øjne, ører og hjerter, så de ikke skal se eller tænke på andet. Det er, som om han dermed vil sige: ”Thomas, hvordan er det, du ser og tænker? Sådan skal man ikke spekulere med flyvske tanker! Det er mig, I skal se på. I kender mig jo, og ved, hvem jeg er. Når I nu kender og ser mig, så kender og ser I vejen og behøver ikke bekymre jer om mere. For I skal ikke se på mig, som en ko glor på en ny ladeport, eller som de vantro jøder ser på mig, hvordan jeg med øjne, mund og næse ligner en af jer; men I skal gnide øjnene, feje ørerne og se, høre, tænke og forstå på en anden måde, end verden tænker og forstår.”\nDer er nemlig to måder at se og høre på. Den første foregår helt uden ånd med legemlige øjne og ører, ligesom jøderne, der alle kun så Kristus med fem sanser som Marias søn fra Nazaret, ligesom jeg ser dig, med far og mor, en mand eller en kvinde, der lever på en bestemt måde eller gør noget bestemt. Det er en ren, naturlig, legemlig betragtning. Men sådan kan man ikke kende Kristus, og heller ikke hans kristne, selvom vi så ham for os og hørte ham hele tiden. Den anden er en åndelig måde at se på. Det er kun de kristne, der har den, og den foregår med hjertets tro. Det er også med den, at vi, hvis vi ellers er kristne, skal se på og kende hinanden. For en kristen kender jeg ikke på, om han har et bestemt udseende eller opfører sig og lever på en bestemt måde, men at han er døbt og har Guds Ord. Det er det, der gør ham til Guds barn, borger i himmeriget og arving til evigt liv. Det kan jeg ikke se skrevet på hans næse eller hans pande med mine legemlige øjne, men kun med hjertets åndelige øje.\nSådan må du også se på Kristus, hvis du vil kende ham og vide, hvem han er. Ikke, som dine øjne og sanser viser ham for dig, men som hans ord viser ham og maler ham for øje for dig, født af en jomfru, død og opstanden igen for dig og sat som Herre over alle ting. Her ser du ikke kun hans synlige skikkelse, men kraften og magten i hans død og opstandelse. Nu hedder han ikke en søn af Maria og Josef fra Nazareth, hvad jøderne regnede ham for, men vores eneste Frelser og Herre over alle ting. Det bragte han alene til veje ved at gå lidelsens og dødens vej til det liv, hvor han igen stod op af døde og blev herliggjort, så at alt i himmel og på jord må være ham underlagt, og han regerer mægtigt hos dem, der tror på ham, imod alt, hvad der er imod dem.\nSe, på denne måde vil han betragtes her, ikke som øjnene ser, at han spadserer legemligt fra dem ad en ukendt vej hen andet sted, han skal til eller opholde sig på, og efterlader dem, så de ikke længere kan finde trøst hos ham. Nej, han går bort i åndelig forstand, hvilket han kalder ”at gå til Faderen”, på den måde, at han lider og dør og dog ikke bliver i døden, men netop derved når frem til sit rige og har magt til, at de kan komme til Faderen ved ham, og til at beskytte dem, frelse og hjælpe dem i al nød.\nDerfor siger han: ”Den, der ser mig gå til Faderen på denne måde, han har set så meget: At jeg lider døden efter min Faders vilje og derefter lever og regerer evigt. På den måde går jeg forud for jer og bereder vejen, for at I skal følge efter mig. Det er mig og ingen anden, der gør det og må gøre det, ellers ville I aldrig komme derhen. Derfor, når I ved det, ved I både, hvor jeg vil hen, og kender den vej, som jeg går på, og som I skal følge efter mig på, nemlig at den er mig selv. I mig har I alt, hvad I behøver: Den, der dør for jer, forsoner Faderen med jer, udsletter synden, opsluger døden og drager alle til mig sådan, at I ejer alt i mig.” (…)\n”I ved altså,” siger Kristus, ”hvor jeg går hen, nemlig til Faderen, det vil sige ind til det evige liv og ind til det rige eller herredømme, hvor der ikke er nogen synd, død, fattigdom, ulykke eller hjertekval. Det ved I, fordi I kender mig, og fordi I nu så mange gange har hørt mig sige, hvorfor jeg er kommet, og hvad jeg skal udrette. Derfor kender I også vejen eller måden, jeg kommer til målet på, nemlig at jeg må lade mig korsfæste og derefter genopstå fra de døde.” Derfor består denne viden kort og godt i, at vi af hjertet tror på Kristus, der er død og opstået for os og sidder ved Faderens højre hånd. Når denne tro er til stede og uden at tvivle stoler sådan på ham, erkender jeg både vejen, han er gået, og det endelige mål, han er nået til. Selvom jeg med legemets øjne skulle se ham stå for mig, ville jeg se ham anderledes, end jeg ville have set ham, før troen kom til. Men hvis jeg bliver i denne, rette tro, går jeg også den samme vej mod målet igennem kors og lidelse og kommer til det samme sted, han er taget til.\nDerfor skal man her ikke gå længere eller lade tankerne flagre uden for Kristus, som om der var en anden vej, vi skulle eller ville gå. Sådan vil de falske hellige og al fornuft jo altid søge og gå på andre veje. Det gælder for eksempel dem, man kalder karteuserne (en munkeorden, grundlagt 1084 af Den Hellige Bruno i egnen Cartreuse) i Frankrig. En af de strengeste munkeordner, [f. eks. med taleforbud]. De bygger deres egen, særlige bro til himlen, når de lover at leve i fattigdom og lydighed, ikke spiser kød, ikke går med fint tøj, ikke sover mere end én nat på samme sted osv. I den vildfarelse går de rundt og mener, at de er på rette vej til himlen. Men det er en bro og trappe lavet af spindelvæv. Jo højere de stiger på den, jo dybere og ynkeligere falder de ned i helvedes afgrund.\nFor dette er ikke vejen, men ren og skær forførelse, fordi Kristus hverken tros eller erkendes her. Det er, hvad en barfodsmunk gør med sin snor og sine træsko, når han faster, mumler og fremsiger remser, holder sin klosterregel, sover i sin kappe og lader lusene æde sig op, idet han tror, at han har kurs lige mod himlen, og det ikke kun for sit eget vedkommende; men han formaster sig også til at trække andre med sig ved sine gode gerninger og ordensfortjenester.\nDet er ikke at være på vej til himlen, men i ren og skær blindhed og djævelsk bedrag at løbe lige lukt mod helvede. Det nytter altså ikke noget; byg, gør og søg, hvad du vil. Når det er tid til at træde ind i et andet liv og forlade dette, må du gribe denne eneste vej eller gå evigt fortabt. ”For jeg,” siger han, ”er vejen, man kan komme til Faderen, og der er ikke nogen anden. Jeg og ingen anden er sandheden og livet.” Det er dét, du skal frem til: Klyng dig til denne mand, hold fast ved troen og bekendelsen og øv dig i den gennem lidelse og død og sig: ”Jeg ved ikke af anden hjælp eller bistand, ingen anden frelse eller trøst, ingen anden vej eller sti end min Herre Kristus alene, ham, der har lidt, er død, opstanden og faret til himmels for mig. Det holder jeg fast ved og trænger mig igennem, om der så er lutter djævle, død og helvede under og foran mig.” For det er til hver en tid den rette vej og bro, fastere og mere sikker end nogen bygning af sten eller jern. Himmel og jord skal snarere forgå, end at den skulle fejle eller bedrage.\nKunsten består derfor i, at man alene holder sig til denne vej og ikke følger forføreren og løgneånden, der ikke gør andet end at lede os væk fra denne vej på sine afveje på den måde, at han river troens tanker ud af hjertet og fjerner Kristus som eneste vej og middel, så det ikke tænker på ham, navnlig på det tidspunkt, hvor det er mest nødvendigt. I stedet skaber han andre tanker, som også Thomas fik, som om Kristus var langt borte i himlen og ikke var til nogen hjælp for mig, så jeg søger andre stier og veje: ”Åh, havde jeg dog bare levet sådan eller sådan, gjort dette eller hint! Ak, ville Gud bare lade mig leve, så ville jeg blive from og føre et strengt levned!” På den måde er man allerede gået ynkeligt fejl af den vej, vor Herre Kristus viser, er kommet bort fra sporet og ind på lutter vildveje, som fører til helvedes afgrund.\nFor du kan ikke lave om på den tekst, der siger: ”Jeg og ingen anden er vejen!” Lad så alle karteusere, munke og helgener gøre og lade, hvad de vil og kan, men du skal høre, at han selv siger: ”Hvorfor går I efter andre veje og stier? Jeg kan ikke vise jer nogen anden vej end mig selv. Hvis I kender mig, kender I vejen, for jeg og vejen er ét og det samme. Hvis I derfor går fejl af mig, finder I aldrig vejen, om I så søgte og gik jer til døde.”\nLær derfor at forstå det dejlige ord, han taler: ”Jeg er vejen,” ikke så man tænker på sådan en vej eller sti, man kan sætte fødderne og gå på, men en vej som man betræder og vandrer på i den hjertets tro, der alene holder sig til Herren Kristus. På jorden er der mange måder at gå og vandre på, ligesom der er mange slags veje og stier. For det første de konkrete, naturlige fra ét sted til et andet, hvor også køer og heste går sammen med alt, hvad der lever og rører sig for at opretholde dette liv og dets fornødenheder, hvilket Skriften og Guds Ord ikke lærer noget om. Så er der andre veje og måder at gå på, der også hører til dette liv, og som kaldes verdslig eller borgerlig tilværelse, hvor vi vandrer blandt hinanden i det ydre, for verden, i god, retskaffen livsførelse, moralsk og ærbart, for at opnå verdslig magt, fred, ære og ret levemåde, så man opnår gods og anseelse. Det har filosofferne ud fra fornuften meget godt at belære om, ligesom de regerende udsteder mange love og forordninger. Men disse veje og denne færden er alt sammen noget, der hører dette liv til og ophører sammen med det.\nMen ud over alt dette findes der endnu en måde at gå og færdes på, og det er kun det, Den hellige Skrift og Kristus taler om her, nemlig hvordan man kommer fra dette liv til et andet, fremtidigt liv. Der må der helt andre veje og stier til. Det er, som når én ligger på sit dødsleje, og legeme og sjæl skal til at skilles, eller han dømmes og føres ud for at blive hængt, halshugget, brændt eller druknet, da har han også en vandring for sig. Han må af sted og kan ikke blive her og har en vej foran, som han ikke ser eller kan sætte sin fod på eller færdes på.\nAlligevel siger man, at han går bort, at han er gået bort osv., men ikke legemligt eller med legemet. For dér er øjne og ører lukket til, alle sanser er væk, hænder og fødder bundet, så der ikke kan udrettes noget her med vores gerninger og vores formåen. Derfor er der heller ikke her nogen vej eller sti, som vi kan kalde vores, og som er udtænkt eller fundet af os, da som sagt al vor fornuft ophører og slet ikke ved eller forstår, hvordan den vandring fra dette til det hinsides liv foregår, og langt mindre fatter, hvordan og ad hvilken vej, man skal komme derhen.\nHvad denne sag angår, skal man derfor hverken høre på eller følge nogen slags fornuft, lov, lære eller noget som helst, mennesker kan udtænke, som om det kunne vise vejen. For selvom de tænker dybt over det og anviser og prøver alle mulige veje, som efter deres mening fører til himlen, er dog alt forgæves og virkningsløst. Som jeg har nævnt, anlægger en karteusermunk denne vej til himlen: ”Jeg vil forlade verden, da den jo er ond og uren, og gemme mig i en krog, faste hver dag og ikke spise kød for at pine mit legeme. Sådant et strengt, åndeligt liv vil Gud synes om og så gøre mig salig.” Det er også at anlægge en vej og gå på den i åndelig forstand, for han vil jo ikke gå med fødderne, men med hjertet, og tænker, at han er på rette vej til himlen, når han lever og handler sådan. En anden munk eller gejstlig, der også vil leve åndeligt, anlægger sig en anden vej: ”Når jeg holder og beder så og så mange messer og går barfodet i uldne klæder, går jeg på den rette vej, og så snart jeg lukker mine øjne, farer sjælen lige ud af munden og op til himlen!”\nAlt dette er og kaldes veje, skabt af menneskelig foretagsomhed og forgodtbefindende, og det bygger på vores eget arbejde og egne gerninger, der dog kun hører hjemme i dette liv. Derfor er de ikke veje til himlen, men er lutter vildfarelse og forførelse, når de udøves i den hensigt. For hvad hjælper det min sjæl, at jeg går med kutte, kronraget isse, bare fødder, snor og al den slags, når den tid kommer, da jeg skal foretage springet igennem døden ind til det evige liv? Det er jo alt sammen noget legemligt og er gerninger, som også gøres af dem, der ikke er kristne. Selvom de gør det på allerbedste måde og i allerbedste mening, er det dog det allerværste, for det altødelæggende er, at de gør det hele uden troen på Kristus, som om de slet ikke trængte til hans hjælp til det, og som om hans ord var ren og skær løgn, når han siger: ”Jeg er vejen og sandheden osv.”\nSe, sådan går hele verden rundt i deres blindhed og mørke uden at finde vejen, hvor meget de end anstrenger sig og foretager sig. Hver og en brolægger sin egen vej og bygger sin egen særlige bro til himlen, og netop ved at søge mange slags veje, den ene værre end den anden, viser de med al tydelighed, at de ikke kender den rette vej. Men selvom de har prøvet alt, kan de dog aldrig være sikker i deres sag; jo længere de slider, og jo flere veje de prøver af, er de dog altid i tvivl: ”Hvem ved, om Gud vil have behag i det, eller om jeg har gjort nok?” De vil aldrig kunne bygge på det som på en sikker grund.\nSkal det da lykkes at færdes ret og nå til himlen, må man kende og have en sikker vej og sti, man kan holde sig på. For kun én kan være den rette. Denne vej anviser alene Guds Ord, nemlig at Herren Kristus selv er den eneste og rette vej, som vores hjerte skal og kan bygge og forlade sig på. Derfor slutter han med at sige: ”Den, der vil være vis på dette og ikke blive til skamme til evig skade og fordærv, han skal tilhøre mig alene og mærke sig dette ord: ‘Jeg er vejen!’, så han ikke vil høre på eller vide af nogen anden, der taler om veje eller stier til det evige liv. De er alle som én afveje og omveje, som at løbe gennem hæk og busk, over stok og sten, så man støder foden, skrammer mund og næse, brækker benet og til sidst knækker halsen.\nLigesom Djævelen konkret forfører folk med forblindelse, når de tror, de går på sikker vej, så de falder i vandet og drukner eller farer vild i skoven og aldrig kommer ud igen, sådan og langt værre forfører og forhekser han folk åndeligt med sin forblindelse, når han planter vrangforestillinger og falske meninger i deres hjerte. Når de bare gør dette eller hint, lever sådan og sådan, mener de at være på den rette vej lige til himlen; men er dog netop med alt dette på vej lige i helvede.\nSådan går det, og må det gå, når man ikke hører Kristus, der alene bør og kan vise os og føre os ad den rette vej og sti til himlen, da han alene kender den og selv før alle andre har gået den. Han er jo netop også kommet fra himlen for at kunne vise os vejen og føre os til målet gennem sig selv, som han siger (Joh 3,13): ”Ingen er steget op til himlen, undtagen den, der steg ned fra himlen, Menneskesønnen.” Det burde jo også erfaringen lære os. For der er ingen, der er kommet ned fra himlen eller med egne gerninger og liv selv er steget derop, så han med sikkerhed ud fra egen erfaring kan sige os, hvordan og hvorledes vi skulle kunne komme derop. Derfor kan ingen rose sig af at kende vejen og langt mindre af, at hans gerninger er vejen, som vi kan benytte til at komme til himlen. Det kan kun denne ene, Kristus, der som den eneste er kommet ned fra himlen og er faret derop igen, så han også kan føre os derop.\nVerden er endnu så blind og tåbelig, at den hele tiden søger og udfinder andre veje; den kan tro og følge alt muligt, man viser den og leder den til. Alle måder og midler man foreslår, vil den prøve af og forlade sig på. Men at holde sig til denne eneste, sikre vej med fast og urokkelig tro, er det eneste, den ikke kan og evner, og selvom den så hører, at der prædikes om Kristus som Vejen, kan den ikke holde sig fra at forsøge andre bi- og sideveje, så den ikke skal give ham alene æren, men lægge noget til af sit eget som den, der også kan gøre noget og selv finde vej.\nSelvom man derfor kommer med dette og lignende skriftsteder og får folk overtalt til at anerkende det som rigtigt og sandt, kommer dog Mester Selvklog – ja, Djævelen selv – med sin spidsfindige fornuft og vil hjælpe på sagen, så de kan blive på deres afveje og gøre disse dejlige ord til ingenting, idet de fremfører: ”Det skal altså forstås sådan, at Kristus har givet os gode lærdomme og påbud om, hvad vi skal gøre, og hvordan vi skal leve, og også selv givet os et forbillede, vi skal følge. Når vi overholder det og gør dette, finder vi den rette vej til himlen.” De gør altså Kristus til en anden Moses, der kun taler om, hvad vi skal gøre, og kun peger på os selv.\nDette er helt og aldeles at forfejle den rette erkendelse og skammeligt at fordunkle, ja fordreje dette frelsende ord. For det kaldes ikke vejen, sandheden og livet, som fører til Faderen, at man kun anviser gode lærdomme og forbilleder. Dem kendte disciplene udmærket i forvejen, og hele folket havde lært dem af Moses.\nDe behøvede altså ikke at stille spørgsmål eller klage over ikke at kende vejen, hvad de dog gør her. Så gavnede Kristus dem altså ikke mere end Moses eller Johannes Døber eller en hvilken som helst helgen, og så kunne de ikke længere finde trøst og glæde hos ham nu, hvor han fór til himmels og efterlod dem alene tilbage. Så ville dermed også hele hans lidelse, død og opstandelse for os være forgæves, så det ikke kunne siges: ”lidt, korsfæstet og død for vores skyld.” Hvorfor skulle han ellers pege på sig selv alene og rive dem ud af alle andre tanker, så de kun skulle bekymre sig om, hvordan de kunne komme til Faderen og følge efter Kristus og kende vejen? De kendte jo i forvejen Kristus godt som deres Herre og Mester!\nVogt dig derfor for den slags skændig og forførerisk snak og bedrag, der kun beskriver Kristus for dig som en gerningslærer, som om han ikke havde lært og vist os andet, end hvordan vi skal leve, og hvad vi skal gøre. For på den måde kunne han ikke hedde Vejen, men var kun et kors eller en pinebænk på vejen, der nok kan vise, hvor vejen er, eller hvor man skal gå, men som ikke selv leder eller bærer os. Selvom han nemlig lærer og viser meget om, hvordan vi skal leve og efterfølge ham, sådan som han har gjort og har gået vejen, har man langt fra gjort det eller er gået vejen.\nEksemplet er ganske vist smukt, men alt for højt til, at vi kan følge det. Desuden har jeg sagt, at al vor gøren og laden hører dette liv til. Dén gang og dén vej, der her er tale om, hører ikke dette liv til, men er en gang og et spring, man må foretage for at komme over i det andet liv. Her er det derfor, som hvis jeg kom over land til en strandbred, hvor vej og sti ophørte, og jeg kun kunne se vand foran mig og ikke turde begive mig derud, med mindre jeg havde en fast og sikker bro eller en, der kunne færge mig over. Da hjalp det mig ikke noget, at man viste mig, hvad vej jeg skulle. Der var jo ufarbart, og ingen kunne hjælpe mig over. Men skulle jeg over på den anden side, måtte jeg have en fast grund under fødderne, hvor jeg kunne træde sikkert og stole på, at det ville bære mig.\nSådan er det også, når det gælder at komme fra dette liv til det kommende. Dér skal der mere til end vores gøren og laden, hvor god den end er. For dér er jeg og ethvert menneskes gerninger og formåen alt for svag til at hjælpe mig, udslette synden, forsone med Gud, overvinde døden osv. Derfor må jeg have en helt anden fast grund og sikker gangbro, som kan føre mig over på den anden side. Det er nu kun denne Jesus Kristus, der alene skal hedde Vejen, ad hvilken vi kommer til det liv og – som han siger – ”til Faderen”, når vi med fast tro klynger os til ham.\nNår det derfor kommer så vidt, at du skal betræde denne vej, må du kort sagt ikke tænke på andre veje og fjerne alt, hvad man kan sige om gode gerninger, godt liv og godt eksempel fra øje og hjerte. Alt dette skal og bør du ganske vist gøre, fordi du stadig vandrer på jorden, så du øver dig i et retskaffent, ærbart liv, i lydighed og kærlighedens gerninger mod din næste, for det er også gode, gudvelbehagelige veje, som man skal vandre stadig længere ad i dette liv. Men du må ikke bruge dem som den vej, der skal føre dig fra dette liv til det kommende. Det vil sige: du skal ikke stole og forlade dig på dem, når du skal dø. For det er jo alt sammen ikke Kristus, der er korsfæstet og død for dig, og derfor skal dine veje heller ikke have den ære, der alene tilkommer ham, hvad de da heller ikke formår.\nNår derfor den time kommer, da vor gerning og vort dagværk skal ophøre, og vi ikke længere skal blive her, og dette spørgsmål opstår: ”Hvor finder jeg nu en sikker bro, et fast fodfæste, der kan føre mig til det evige liv?” Når det kommer dertil, siger jeg, så se dig ikke om efter det, der kaldes menneskelige veje: vores eget gode, hellige liv eller gerninger, men lad al den slags være skjult med ”Fadervor”, og sig over det et ”forlad os vor skyld”.\nHold dig alene til ham, der siger: ”Jeg er Vejen,” og se til, at du har indprentet dig dette ord så fast og dybt, som om du hørte Kristus stå og sige til dig, sådan som han siger til Thomas her: ”Hvorfor leder og spejder du efter andre veje? Det er mig, du skal se på og blive hos, og ikke gøre dig andre tanker om, hvordan du kan komme i himlen, men du skal holde alt andet væk fra hjertet og ikke tænke på andet end på det, jeg siger: ‘Jeg er Vejen!’ Du skal bare gå på mig; det vil sige: Hold dig med fast tro og al hjertets tillid til mig. Jeg vil være din bro og føre dig over, så du på et øjeblik skal komme fra døden og helvedesangsten til det andet liv. For det er mig, der selv har anlagt og banet vejen og er gået den og er kommet over, så jeg kan føre dig og alle, der klynger sig til mig, over. Men du skal holde dig til mig uden at tvivle, vove modigt at træde ud på mit ord og tillidsfuldt og glad tage af sted og dø i mit navn.”\nSe, sådan må vi lære at se på og kende Herren Kristus, ikke som den, der kun gavner os med sin lære og sit eksempel, og som nu er gået bort fra os som andre helgener, men sådan, at han altid er og bliver hos os og i os, særligt i den time da dette liv ophører, og er så nær, at han alene er i vores hjerter. Det sker, når jeg fuldt og fast tror på ham som Frelseren, der er gået igennem døden for mig til Faderen, og som også fører mig til ham. Da er jeg på den rette vej, som man træder og vandrer på fra dette liv til det kommende.\nDen vandring begynder i dåben, og når troen er til stede, kommer mennesket videre ad denne vej, indtil han igennem døden når helt frem. For troen kan hverken fare vild eller tage fejl; men når den klynger sig til Kristus, må den også være og blive, hvor han er. Og jo stærkere troen er, desto sikrere går man ad denne vej; for denne vandring betyder ikke andet end at styrkes i troen og blive jo længere jo sikrere på det evige liv i Kristus. Hvis jeg nu bliver i denne tro, og døden angriber og overvinder mig eller på anden måde river mig bort midt i livet ved sværd eller ild osv. og fratager mig alle fem sanser, er vejen allerede vandret og tilbagelagt, så jeg er nået frem til mit bestemmelsessted, hvor jeg springer over i det evige liv. (…) Se det er, hvad Kristus siger, når han kalder sig selv alene for Vejen, som vi kan følge efter ham på til Faderen. Han vil, at vi ene og alene med hjerte og fortrøstning skal holde os helt til ham, når vi skal forlade dette liv. Hvis vi blot holder fast ved ham, lover han, at han helt sikkert vil bære og føre os til Faderen, og som han nu videre siger: Jeg er sandheden og livet.\n(Uddrag fra afsnittet Joh 14,5-6 i JESUS AFSKEDSTALE 1. DEL – Af Martin Luther – Luthersk Missions Bibelskoles Elevforenings Forlag – I kommision hos Nyt Livs Forlag 2015 – Shafan 10-04-19)


Mordermormor Af Petter Lidbeck → Køb bogen billigt her\nMordermormor - Petter Lidbeck - Bog\n– Var det et skattekort? spurgte Oskar.– Nej nej, det var ikke noget skattekort. Det var tegninger. Meget detaljerede tegninger, som viste, hvordan man slår mennesker ihjel kun med... Læs mere.\nOmslagsillustrator: Per Dybvig\nOversat af: Camilla Bache Andersen\nOnline handel skal være helt sikker for vores brugere. Vi går derfor aldrig på kompromis med sikkerheden. For at få den bedste garanti for sikkerheden ved betaling online, har vi opnået at få NETS til at godkende vores løsning for Internetbetaling. Derfor er køb og betaling online 100% sikkert hos Gucca.dk.\nDe 30 dages returret er selvfølgelig gældende for alle varer hos Gucca.dk. Det betyder, at hvis du af en eller anden grund ikke ønsker din vare, kan du uden dårlig samvittighed returnere varen til os, hvorefter vi sender dine penge retur. Det er altid en god ide at tage kontakt til os, før du vælger at returnere dit produkt.\nVi har den klare holdning, at det er vigtigt, at du får din vare tilsendt sikkert og hurtigt. Vi knokler for, at du får din vare leveret indenfor 1-2 hverdage, såfremt varen er på lager. Den præcise lagerstatus er synlig ud for hver enkelt vare. I tvivl om lagerstatus og/eller leveringstid? Så hold dig ikke tilbage med at tage kontakt til os.\nI vores webshop har du mulighed for at vælge mellem adskillige betalingsmetoder. Du skal selvfølgelig vælge den betalingsform, der passer lige til dig. Du handler altid trygt og sikkert, uanset hvilken betalingsmetode du vælger. Du får alle betalingsmuligheder her. Når du vælger at betale med betalingskort, trækker vi først pengene, når vi sender dig din vare.\nSkulle du have spørgsmål eller støde på problemer, i forbindelse med dit besøg på Gucca.dk, så tag kontakt til os. Bemærk at vi er åben for henvendelser imellem klokken 10-15 på hverdage, og vi er altid klar til at give dig kvalificeret hjælp med smil på læben og godt humør.\nHvis du har behov for det, har du mulighed for at spore din ordre, fra det øjeblik vi afsender forsendelsen, til den er dig i hænde. Når du færdiggør dit køb, kan du bagefter få adgang til din egen ordreside. På din ordreside er det muligt at se, hvornår vi sender dine produkter. Når vi har sendt din pakke, vil du samtidig modtage en mail fra os.\nBredde: 15Cm - Højde: 21.6Cm\nOverdrivelser, Usandsynlige Hændelser, Mord, Humor, Mordermormor, Bøger, Bog\nDin anmeldelse af Mordermormor\nproduct_stock_yes product_offer_no product_preorder_no\tproduct_buyable_yes product_group_bog path__forside path__bøger path__børnebøger path__petterlidbeck path__mordermormor\n259,95 krBecca - Bog\n179,95 krDet Hvide Hus - Bog\n79,95 krPiger På Sporet 6 - Den Hvide Kamæleon - Bog\n79,95 krPiger På Sporet 2 - Den Døde Hund - Bog\n79,95 krPiger På Sporet 4 - Den Hemmelige Kode - Bog\n239,95 krDen Fineste Prinsesse - Bog


Anvendelse af Collstrop Anti Fire | Collstrop Antifire\nAnvendelse af Collstrop Anti Fire\nIndvendig anvendelse (Anvendelsesklasse 1)\nCollstrop Anti Fire Gennembrandimprægneret træ og krydsfiner kan anvendes indvendig de steder, hvor der stilles krav om enten kl. A-materiale eller kl. 1-beklædnig\nVaren skal ved modtagelse opbevares tørt og i et ventileret rum, således at man undgår eventuelle skimmelangreb. Det er ligeledes vigtigt, at varen akklimatiseres i forhold til det rum, hvor den skal opsættes.\nDer stilles ingen særlige krav til efterbehandlingen. Dog skal man sikre sig, at varen er tør og renset fri for overskydende aktivstoffer samt snavs, inden efterbehandlingen påbegyndes.\nUdvendig anvendelse (Anvendelsesklasse 2 og 3)\nCollstrop Anti Fires gennembrandimprægneret træ og krydsfiner kan anvendes udvendig de steder, hvor der stilles krav om enten kl. A-materiale eller kl. 1-beklædning.\nDa brandimprægnering kun beskytter mod brand og ikke mod hverken skimmel, svamp eller råd, er det vigtigt, at det imprægnerede træ/krydsfiner behandles korrekt.\nVed modtagelsen af varen opbevares denne i et tørt og ventileret rum, således at man undgår eventuelle skimmelangreb. Det er ligeledes vigtigt, at varen akklimatiseres i forhold til det rum, hvor den skal opsættes.\nVi gør opmærksom på, at Collstrop Anti Fire imprægnering ikke beskytter mod skimmel, råd eller svamp. Collstrop Anti Fire imprægneret træ, der anvendes udvendigt, skal som alt andet træværk efterbehandles så hurtigt som muligt og helst før opsætning.


Gulvvarmesystemer fra Aktiv Varme sparer dig og miljøet | 20 års erfaring\n25 ÅRS ERFARING MED GULVVARMESYSTEMER, RENOVERING OG ENERGI OPTIMERING AF BYGNINGER\nHurtig reagerende gulvvarme, er effektiv med en fremløbstemperatur fra 24 grader, og kan regulere temperaturen på bare 15 min.\nLavenergi gulvvarme giver store besparelser på varmeregningen.\nHvorfor vælge Lavenergi gulvvarmesystemer fra Aktiv Varme:\nFremløbstemperatur helt ned til 24 grader\nHurtigreagerende, på bare 15 minutter\nBehagelig konstant varme i gulvet\nGratis varmefordeling om sommeren. (tager solens varme og flytter til nordvendte rum)\nKan installeres på eksisterende gulve\nLav byggehøjde, 15 mm\nAktiv Varmes gulvarmevarmesystemer adskiller sig fra traditionelle gulvvarmesystemer. Fordi traditionel gulvvarme er opbygget med en 10 cm tyk betonflade, hvor rør er placeret midt i betonfladen, her er reaktionstiden oppe på ca. 2 timer inden varmen kommer op til overfladen i gulvet.\nvi kender alle det, at side og fryse… når du så skruer op for varmen med den traditionelle gulvvarme, skal du vente op til 2 timer før du kan mærke varmen i gulvet. Med Aktiv Varmes system tager det kun 15 minutter.\nVi kender alle disse gulve, hvor stuetemperaturen er 22 c og pludselig kommer solen frem, her stiger temperaturen hurtigt til 26-28 c, fordi mange nyrer huse er bygget med store vinduespartier. Rumføleren lukker for varmen, fordi temperaturen er for høj og der luftes ud mekanisk, for at få den ønskede temperatur. Det bevirker at huset er koldt om aftenen, når solen er gået ned. Gulvvarmen starter op og der går op til 4 timer før huset er dejlig varmet igen, fordi gulvbetonfladen nu er kold og skal varmes op igen. Det samme gentager sig om morgenen, når solen bryder igennem de store vinduesglas, så er det svært at køle gulvet hurtigt nok.\nDet slipper du for med Aktiv Varmes hurtigreagerende gulvvarme systemer.\nRådgivning OM gulvvarmesystemer


Billig Glarmester i Bækager ⇒ Få 3 gratis og uforpligtende tilbud her!\nPå udkig efter tilbud fra en garvet glarmester i Bækager? Så er du landet på den rette hjemmeside. Hos os kan du nemlig få op til 3 tilbud fra en dygtig glarmester i Bækager. Det er faktisk rigtig let at indhente forskellige tilbud på din opgave.\nHvorfor op til 3 tilbud på glarmester i Bækager?\nMan kan finde mange gode årsager til at få tilbud på glarmester i Bækager.\nDen ene gode årsag er, at det er ganske gratis at indhente op til flere tilbud. Ud over dette kan du tilmed spare rigtig mange penge, fordi de forskellige glarmestre i Bækager er i svær kamp med hinanden om at vinde din opgave Det fører altså til en bedre pris for dit arbejde.\nUd over en pengemæssig besparelse, kan du også spare meget tid. Dermed skal du altså ikke selv tage kontakt til de forskellige dygtige glarmestre i Bækager for at indhente tilbud.\nLæg dermed også til, at du er sikret kun at få tilbud fra gode glarmestre i Bækager.\nSom du kan læse dig til er der altså rigtigt mange goder ved at indhente tilbud på en billig glarmester i Bækager.\nDet første du skal gøre er at gå ind på vores samarbejdspartners hjemmeside for at beskrive det arbejde du skal have lavet. Efterfølgende skal du kun afvente, at du modtager dine tilbud fra en glarmester i Bækager.\nGlarmester Bregnerød Furesø\nGlarmester Stenhøj Varde


Rapidus » Kendis-firma i Malmö øgede overskuddet\nKendis-firma i Malmö øgede overskuddet\nDe skånske erhvervsprofiler Sten K. Johnson, Reidar Peters og Håkan Roos har grund til at være tilfredse. Trods finanskrisen øgede deres ejendomsselskab Malmö City overskuddet i fjor.\nBlandt personerne bag Malmö City er også kendte virksomhedsprofiler som Sydtotals hovedejer Erling Pålsson og frugtiværksætteren Sven Palmlund. Siden starten i 2002 har selskabet opkøbt ejendomme i det centrale Malmö til en værdi af næsten en halv milliard SEK.\nLedighedsgraden ligger lige under en procent, og lejeindtægterne er vokset støt. For 2008 blev resultatet på 50,9 millioner SEK. Renteomkostningerne steg i fjor, men Malmö City forbedrede alligevel resultatet før skat til 6,1 millioner SEK, fra 5,4 millioner året før.\nI alt er det 23 personer med tilknytning til Malmö, der ejer Fastighetsaktiebolaget Malmö City.


GUIDE: Den store rengøring på BilZonen\nAt følge brugsanvisningen på en spraydåse med kabine-rens eller en flaske med polish er let nok. Det, der gør rengøringen af bilen både hurtigere og mere effektiv, er alle smutvejene.\n24. juni 2011 Flemming Haslund Rengøringens punkt 1: Den store planlægningLISTEN OVER COWBOY-TRICKS kunne i farten godt forveksles med en scene fra en Olsen Banden-film. For til ”kuppet” skal vi bruge: En spand, en dåse fedt (det skal endelig være guldfedt), et rør, to colaer, et gammelt viskestykke, en energibar og en lidt brugt rørepind til maling. Og hvis det hele går godt – og det gør det: En dåseøl.FORBEREDELSEN TIL OPERATIONEN er vigtig. For det første sparer det meget tid, at du ikke pludselig skal ned på benzintanken. Og selv om rengøring er hyggelig, er der jo ingen, der siger, at den skal vare hele weekenden. Lørdag eftermiddag kan gøre det.DEN STORE BADEDAG kan dybest set gennemføres med sæbe, spand og vand. Men selvfølgelig bliver det lettere og hurtigere samt ikke mindst mere effektivt, hvis man griber til cowboy-trickene. Her gennemgår vi smutvejene til rengøring af karrosseri og kabine samt skift af hjul.Rengøring af karrosseriet\nKør hen til vasketunnelen og rengør først pr. håndkraft dørfalser og tilsvarende kanter ved motorhjelm og bagklap. Gør endvidere indersiden af skærmkanterne rene med en børste og rigeligt vand. GØR OGSÅ HJULENE grundigt rene – brug børste eller højtryks-renser. Selv om du måske er på vej til at demontere vinterhjulene er grundig rengøring stadig det rigtige; de skal være rene, når de stilles til side for sommeren. DERNÆST ER DET at købe en vask. Hvis du har besluttet også at polere bilen senere er en vask med først og fremmest så megen undervognsvask som muligt at anbefale. Springer du poleringen over, køb da en vask med det hele. DE SÆRLIGE TRICKS• VI KAN DISKUTERE om dette cowboy-trick skal rubriceres under ”karrosseri” eller ”kabine”. For det handler om det lige imellem, dørfalserne. Vask først selve falserne med en børste, dernæst dørkanterne med børsten. Og ups – det er let at glemme at vaske dørens kant på undersiden. Men hvor trænger der mest salt ind: På dørens underside eller øverst ved ruden? Vask mest, hvor der er mest salt.• DERNÆST KOMMER DEN lidt mere bøvlende opgave; men tag den, for den er et af de tricks, der vitterligt får bilen til at se ren ud: Grib en kraftig klud, skyld og vrid den op og først vask, dernæst tør så ud og ind og rundt om dørhængslerne – også helt inde i bunden bag fordørenes hængsler. Der er langt derind, men den kraftige klud beskytter hænderne mod knubs. Når det er gjort, står bilen ikke så lidt mere fuldendt.• HVIS KARROSSEN HAR fået et par stenslag eller irriterende ridser vinteren igennem, kan de udbedres med en stift med maling.Rengøring af kabinen\nGrundig bankning af måtter, støvsugning af bund og sæder og nede i dørlommerne. Sæt også det smalle mundstykke på støvsugeren og kom helt ned i bunden af sæderne. Det er alt det almindelige.DE SÆRLIGE TRICKS• DET HAR DEN store effekt: En forholdsvis lille investering med den store effekt er af skifte bilens bundmåtter ud. Den ”grafiske” effekt er enorm. Måtter kan købes hos bilforhandleren, i bilistbutikkerne eller i supermarkedet sågar. Om du vælger at købe det ene eller andet sted er ikke så afgørende; men det er pasformen. Måtter, der passer, ser langt bedst ud, men nok så vigtigt: Måtter der passer, minimerer risikoen for, at de kommer i klemme bag pedalerne. Toyotas speederproblemer i USA skyldtes jo bl.a. at måtten under pedalerne kunne komme i klemme. Det er ikke udelukkende et Toyota-problem, det gælder alle.• HVIS DIN BIL er lidt ældre, kommer pedalerne let til at se kedelige ud. Et meget lille trick med stor effekt er at male pedalarmene. Gør grundigt rent, først med opløsningsmiddel, så en tur med fint sandpapir. Så er pedalerne klar til at blive som nye: Bred en avis ud bag pedalerne og kør et par ture med matsort spray.• RENE RUDER ER en forudsætning for det optimale resultat. Du kan købe særligt vinduesrens på tanken, men spray til almindelig gør-vinduer-rent fra husholdningen fungerer glimrende. Brug godt med klude, så du ikke tværer snavsen rundt. Smart er det også lige at rulle ruden halvt ned for at gøre kanten ren. Det kan være drilagtigt at pudse forruden helt nede ved instrumentbrættet. Her kommer rørepinden til maling ind i billedet – eller måske en spartel - brug den til at styre pudsekluden helt ned til sammenføjningen.• PS: HUSK AT pudse ruder før du støvsuger – for selv klude har det med at fnuldre.I ØVRIGT ER du nu nået så langt, at du med sindsro kan holde en pause, drikke en cola og nyde energi-baren. Og hvis jeg vidste, at Chris McDonald ikke læste denne artikel, ville jeg hviske, at en kop kaffe og en basse går umanerligt godt til forårsklargøring af bilen.Skift af hjul\nHvis du kører den store klargøring om foråret, har du behov for at skifte fra vinter- til sommerhjul. Det lyder måske lidt tricky; men er faktisk ikke så vanskeligt endda.DE SÆRLIGE TRICKS• DEN PROF HJULNØGLE: Det sværeste ved hjulskift kan i realiteten være at løsne hjulboltene. Der ligger grej i bagagerummet, hvis bilen ikke er så ny, at den kører uden reservehjul. Men original hjulnøgle eller ej – køb i stedet en professionel krydsnøgle, der har langt flere ”kræfter”. Sidder boltene alligevel ”urokkeligt” fast, er der ét trick tilbage, der kan løse problemet: Nemlig at forlænge krydsnøglen med et rør, så man kan tage fat med et langt større moment. Nogle mekanikere nærmest hopper op på hjulnøglen; det kan dog ikke anbefales, da der er væsentlig risiko for, at nøglen hopper af og man derfor slår sig.• GULDFEDT: DER ER et godt trick til at undgå, at hjulboltene sidder irriterende fast: At smøre hjulboltene med ”guldfedt”, når man monterer dem. Husk det nu her til foråret – så bliver det hele langt lettere til efteråret.• DONKRAFT: EN ”RIGTIG” donkraft er lækkert grej til den dyrt udstyrede gør-det-selv-mekaniker. Desværre er en donkraft af denne type ganske dyr, og det er et af de værktøjer, man roligt kan springe over, det går bare væsentligt langsommere end bilens originale, men det lader sig gøre. Til afgørende forskel fra dette med hjulnøglen, hvor den originale ofte kan have svært ved at ”knække” en rusten hjul. NB: Læg dog mærke til, om der rent faktisk er en donkraft i bilens bagagerum – nogle moderne biler springer dette over.\nSilikone og dåseøl\nJobbet er næsten gjort! Træd et par skridt tilbage og kig på en bil uden ridser, men strålende lak, med lækre dørfalser, med næsten umenneskeligt gennemsigte ruder og på flotte sommerhjul. Der mangler nu kun et par lette opgaver: At give gummilisterne silikone, at spraye med låseolie plus det sædvanlige i motorrummet, oliepind, sprinkler mm.DE SÆRLIGE TRICKS• TILLYKKE – EN EFTERMIDDAG er slut og din bil ser nu godt ud. Du har endvidere været god for bankkontoen; du har både sparet udgifterne til en tur på klargøringsværkstedet, og mindst lige så vigtigt: Denne eftermiddag er med til at bevare din bils værdi.• SÅ KØR EN tur for lige at mærke, hvor lækkert bilen kører på sommerhjulene (og rund lige tanken og tjek lufttrykket).• OG NU, NU er det tid til en dåseøl.


BOGANMELDELSE: The Madness of Crowds af Louise Penny | Bogrummet\naf avnon d. 11. oktober 2021\nEn bog med chef-inspektør Armand Gamach, Jean-Guy Beauvoir, Isabelle Lacoste og vennerne i landsbyen “the Tree Pines”: Reine-Marie, Annie, Ruth, Clare, Oliver og Gabi. Det er bare en nydelse! Fordi alle er vaccinede er corona restriktionerne løftede.\nDet er mellem jul og nytår da Armand bliver bedt om at beskytte en engelsk forlæsning på universitetet om statistik. Problemet er at Abigail Robinson, en statistik professor, blev bedt at lave et studie om konsekvenserne af corona-epidemien og hun kom til umenneskelige og amoralske konklusioner; for at kunne bibeholde velfærdssamfundet ville det være nødvendingt at lave obligatorisk medlidenhedsdrab på senile, demente, de sygeste og deforme, som for eksempler børn med Downs syndrom ; “dødsstraf for de mennesker hvis eneste forbrydelse var at det tog dem for lang tid at dø”.\nGamache prøver at få det stoppet, men løber ind i en mur og diskussioner om universitets rolle med at udsætte studerende for forskellige synspunkter. Desuden er Abigail begyndt at få mange tilhængere; men der er også mange som er imod; der er meget stærke følelser på spil. Salen er helt fyldt. Under forelæsningen bliver der skudt på Abigail men Armand redder hende. Det bliver han stærkt kritiseret for, det ville have været bedre hvis hun var blevet dræbt. Men vil det garantere at hendes ideer uddør?\nBogen igenem er der mange diskussioner om hvordan en ide tager fat og bliver acceptabel selvom den er umenneskelig eller amoralsk. Den discussion er utrolig vigtig for vi ser det hele tiden og meget mere i dag. Her hvor jeg bor er der en stor gruppe som nægter at blive vaccineret imod corona, dette spørgsmål er ikke behandlet i bogen, men det er som taget ud af den. Samfundshensyn og tage sig af hinanden mod den enkeltes ret til at bestemme selv uden omtanke for næsten.\nNå ja, der er også mord, Abigails veninde blev myrdet nytårs aften. Så det er en kriminal roman.\nSom alle bøger af denne forfatter er der utroligt mange lag der bliver afsløret, men jeg synes at den måde den rejser nogle vigtige samfunds relevante og nutidige spørgsmål, er helt fantastisk.\nSom privat individ hvad man bør gøre, lade som ingenting eller er man nødt til at kæmpe for et humant og retfærdigt samfund, dvs tillade en forelæsning om oligatorisk massemord.\netikvinterCanadanytårpost-coronaTree Pine LandsbyenGamachespredning af ideersamfundshensyn


Billige flyrejser fra Syros Island hos Skyscanner\nFly fra Syros Island | Sammenlign flypriser med afrejse fra Syros Island\nMente du flyvninger til Syros Island ?\nSkal du flyve fra Syros Island? Med Skyscanner får du lynhurtigt overblik over billige flybilletter fra byer over hele verden, inklusive flyrejser fra Syros Island.\nVi viser dig den billigste flybillet fra Syros Island. På Skyscanner søger vi fly fra Syros Island hos både lavprisselskaber og store flyselskaber. Vi søger automatisk blandt alle flytilbud, så du ikke behøver at gøre det selv.\nHvis du har besluttet at tage af sted fra Syros Island, men mangler bare flybilletten, så hjælper Skyscanner dig. Du kan vælge at søge på udvalgte datoer, men du kan også vælge at se på afgange for hele måneden. Du kan vælge hele måneden når du trykker på datofeltet i søgebjælken øverst.\nDer kan være penge at spare hvis du er fleksibel, men vi viser dig stadig bedste flyafgang fra Syros Island, selvom du allerede har rejsedatoerne fastsat.\nDu kan som regel spare yderligere hvis du vælger at have stop på din rejse, hvor det er muligt. Dette er også en oplagt mulighed for at komme ud og få bevæget benene og kroppen, hvis du skal ud på en lidt længere flyrejse. Det kan også vise sig at billigste billet fås ved at tage den direkte rute. Uanset om du ønsker stop på din rejse fra Syros Island eller ej, så sørger Skyscanner for at oplyse dig om de rejsemuligheder du har.\nHvis du foretrækker at flyve direkte fra Syros Island, så kan du angive dette helt fra starten i søgefeltet øverst. Skulle det være tilfældet at der ikke findes rejser uden mellemlandinger, så tillader vi os alligevel at oplyse dig om ruterne med stop.\nAlternative flyrejser fra Syros Island:\nAthens International 105 km\nDestinationer i GrækenlandSyros Island Lufthavn | Hvem flyver til Syros Island


Lav timepris bag nye AGV-løsninger\nMed en timepris på blot 77 kr. for en komplet AGV-løsning kan danske virksomheder løfte deres konkurrencekraft, mener adm. direktør Ricco Veile fra AGV Scandinavia\nTallene taler deres eget sprog, når det gælder AGV-løsninger fra AGV Scandinavia. Selskabet tilbyder en række attraktive finansieringsmuligheder, hvor det er muligt at opnå en timepris på blot 77 kr. med et komplet AGV-anlæg. Timeprisen baserer sig på en finansiel leasingkontrakt over 60 måneder med en månedlig ydelse på 12.374 kr. og 160 køretimer i måneden. Naturligvis bliver denne timepris endnu lavere, hvis man kører to- eller treholdsskift.\nDen lave timepris afspejler en konkurrencedygtig forretningsmodel, hvor AGV Scandinavia tilbyder fleksible vilkår på enten leje, leasing eller et direkte køb af en AGV-løsning. Nogle kunder vælger at begynde med en lejeperiode – for at få erfaringer med AGV-løsningen – og ændrer det i mange tilfælde til en operationel eller finansiel leasingmodel over 60 måneder for at sikre likviditeten.\n– Det er blevet økonomisk fordelagtigt at tænke i AGV-løsninger for mange typer virksomheder herhjemme. Den lave timepris hænger naturligvis sammen med det samlede regnestykke, hvor vi beregner den økonomiske gevinst for hver kunde. Vi kører generelt med en tilbagebetalingstid på under to år og mener at have et stærkt og konkurrencedygtigt tilbud til vores kunder, udtaler adm. direktør Ricco Veile fra AGV Scandinavia.\nNetop nu er AGV Scandinavia ved at klargøre fjorten AGV-løsninger til danske virksomheder. Inden længe leverer AGV Scandinavia fjorten Linde L14, 1173-stablere ud at køre komplet med et højteknologisk navigations- og sikkerhedssystem, som er tilpasset de lokale forhold og køremønstre. AGV-løsningerne kan nemt integreres i de eksisterende produktionsfaciliteter.\n– Vi mærker en stigende interesse for AGV-løsninger i takt med de gode vækstbetingelser og lysten til at investere i en bedre konkurrencekraft. Samtidig hører vi også, at der nogle steder i yderområderne bliver mangel på kvalificerede lagermedarbejdere – og her kan en AGV-løsning være med til at supplere den eksisterende arbejdskraft, udtaler adm. direktør Ricco Veile fra AGV Scandinavia.


Fedtkanten - Mit liv med LCHF: Første fastedag\nSå er min første fastedag, ved at lakke mod enden. Det er gået overraskende nemt og gnidningsfrit, for jeg havde virkelig forventet, at det ville blive hårdt - så jeg er positivt stemt :-)\nMin dag startede klokken 7.30, hvor jeg stod op og gik i gang med at læse. Jeg havde valgt netop dagen i dag til min første, fordi jeg skulle være hjemme hele dagen og at læse til studiet begyndet i næste uge, var mit eneste gøremål, så hvis jeg skulle blive ulideligt sulten, eller opleve ubehag, ville jeg kunne stoppe med det samme. Da klokken var hen ad 10-stykker, begyndte min mave at knurre, og jeg gik derfor i køkkenet, for at finde mit første måltid. Jeg besluttede mig for en omelet af et lille æg, 1 stor tsk fløde og 15 gram cheddarost og stegte det på panden i smør. Dertil drak jeg en kop kaffe med kokosolie og i alt blev det til 270 kcal. Jeg fik et lille blodsukkerfald, mens jeg lavede mad, men så snart jeg satte tænderne i maden, mærkede jeg ikke mere til det, heller ikke resten af dagen.\nSprød osteomelet drysset med frisk persille - 200 kcal\nDernæst læste jeg lidt mere, fik lavet dag 6 i den populære Squat challenge og dag 1 i denne planke challenge. Resten af dagen gik stille og roligt slag i slag, med læsning og Netflix, og der til masser af te og vand. Min mave rumlede i løbet af hele eftermiddagen, men jeg var på intet tidspunkt sulten-sulten og ej heller oplevede jeg flere blodsukkerudsving. Jeg blev dog meget træt, og måtte faktisk nuppe en lur. Dertil skal dog siges, at jeg sov utrolig dårligt i nat, så det kan lige så godt være derfor, eller en blanding. Da jeg vågnede fra luren var jeg til gengæld mega frisk, og endte med, at hoppe en tur i centret, efter nogle småting jeg manglede til studiestart.\n"Aftensmaden", eller måske sen frokost, indtog jeg omkring kl. 17, og den bestod af græsk yoghurt med fløde og jordbær. Jeg ville egentligt have lavet kokosgrød for første gang(en halv portion), men da jeg så stod og kiggede ind i køleskabet, var lysten mere til denne portion:\n150 gram græsk yoghurt med 15 gram fløde og 50 gram optøede jordbær - 270 kcal.\nI alt kom jeg så op på 540 kcal. Jeg er ikke så nøjeregnende, og synes det kan være lige gyldigt, om jeg spiser 500, 550 eller 600, bare det ligger dernede omkring. Jeg havde jo for nylig genoptaget min kalorie-besættelse, og den slags skal jeg slet, slet ikke ud i den slags igen. Så jeg tager det stille og roligt omkring de kalorier, og bliver jeg ulideligt sulten, så har jeg bare tænkt mig, at spise :-)\nMin energiprocentfordeling for dagen har været 15% protein, 6% kulhydrat og 79% fedt. Og jeg tror, at netop denne fordeling, er grunden til, at det har været så usandsynligt nemt for mig. Jeg høster virkelig alle goderne fra LCHF pt, og deri ligger også det stabile blodsukker. Og det er bare skønt, for det åbner op for eksperimenter som dette.\nEftersom dagen er gået så godt, har jeg helt klart mod på at fortsætte. Jeg vil tage to dage i næste uge, og den første bliver enten mandag eller tirsdag. Jeg vil desuden lave en fane foroven, med mine opskrifter på fastedagene og forslag til samme. Næste gang vil jeg dog afprøve en dag på flydende kost, i dette tilfælde bullet proof coffee, fordi det harmonerer virkelig godt med, at jeg skal på uni om morgenen.\nOg så skal jeg planlægge noget, jeg skal lave. Dagen bliver simpelthen for lang ellers. Men mere om det en anden gang.